Eildon Hill

Eildon Hill on kolmihuippuinen vuori Skotlannissa Scottish Bordersin hallintoalueella Melrosen kylän lähellä. Sen korkein huippu on 422 metriä merenpinnan yläpuolella. Vuoren omistaa Buccleuchin herttua, joka on Skotlannin vauraimpiin kuuluva yksityinen maanomistaja. Vuorella on ollut roomalainen vartiotorni Flaviusten hallitsijasuvun aikana. Samalla seudulla on lukuisia kristillisille pyhimyksille omistettuja lähteitä, jotka ovat aiemmin saattaneet olla kelttiläisille jumalille omistettuja. Thomas Learmontiin liittyvissä tarinoissa hänen kerrotaan asuneen seitsemän vuotta vuoren sisällä haltioiden kuningattaren luona. Lähteet Aiheesta muualla Kuvia tai muita tiedostoja aiheesta Eildon Hill Wikimedia Commonsissa